વોટ્સએપનાં સંખ્યાબંધ ગ્રૂપ્સમાં હમણાં ફરતો થયેલો મેસેજ પેટીએમ સંબંધિત છે. મેસેજ કંઈક આવો છે – “તમારા પેટીએમ વોલેટમાં મફત રૂા. 1000 ઉમેરવા માટે આ લિંક પર ક્લિક કરો. જુદાં જુદાં ગ્રૂપના લગભગ એક સરખા મેસેજમાં લિંક જુદી જુદી જોવા મળે છે, પણ તેના પર ક્લિક કરતાં, ફરી લગભગ એક સરખું પેજ જોવા મળે. વડાપ્રધાન નરેન્દ્ર મોદીના મોટા ફોટોગ્રાફ સાથે, આપણને ‘જાણ’ કરવામાં આવે કે “વડાપ્રધાને નોટબંધીને પગલે ભારતના બધા નાગરિકોને તેમના પેટીએમ વોલેટ ખાતામાં રૂા. 1000ની ભેટ આપવાનો નિર્ણય કર્યો છે! આ મફત કેશ મેળવવા માટે તમારો પેટીએમ વોલેટવાળો મોબાઇલ નંબર આપો…